galenus.de-naturalibus-facultatibus 3.7
Ἀλλ’ εἰ καὶ κατέχει καὶ ἀπολαύει , καταχρῆται πρὸς ὃ πέφυκε . πέφυκε δὲ τοῦ προσήκοντος ἑαυτῇ κατὰ ποιότητα καὶ οἰκείου μεταλαμβάνειν . ὥσθ’ ἕλκει τῶν σιτίων ὅσον χρηστότατον ἀτμωδῶς τε καὶ κατὰ βραχὺ , καὶ τοῦτο τοῖς ἑαυτῆς χιτῶσιν ἐναποτίθεταί τε καὶ προστίθησιν . ὅταν δ’ ἱκανῶς ἐμπλησθῇ , καθάπερ ἄχθος τι τὴν λοιπὴν ἀπωθεῖται τροφὴν , ἐσχηκυῖάν τι χρηστὸν ἤδη καὶ αὐτὴν ἐκ τῆς πρὸς τὴν γαστέρα κοινωνίας . οὐδὲ γὰρ ἐνδέχεται δύο σώματα δρᾷν καὶ πάσχειν ἐπιτήδεια συνελθόντα μὴ οὐκ ἤτοι πάσχειν τε ἅμα καὶ δρᾷν , ἢ θάτερον μὲν δρᾷν , θάτερον δ’ αὐτῶν πάσχειν . ἐὰν μὲν γὰρ ἰσάζῃ ταῖς δυνάμεσιν , ἐξ ἴσου δράσει τε καὶ πείσεται · ἂν δ’ ὑπερέχῃ πολὺ καὶ κρατῇ θάτερον , ἐνεργήσει περὶ τὸ πάσχον . ὥστε δράσει μέγα μέν τι καὶ αἰσθητόν · αὐτὸ δ’ ἤτοι σμικρόν τι καὶ οὐκ αἰσθητὸν , ἢ παντάπασιν οὐδὲν πείσεται . ἀλλ’ ἐν τούτῳ δὴ καὶ μάλιστα διήνεγκε φαρμάκου δηλητηρίου τροφή · τὸ μὲν γὰρ κρατεῖ τῆς ἐν τῷ σώματι δυνάμεως , ἡ δὲ κρατεῖται . οὔκουν ἐνδέχεται τροφὴν μὲν εἶναί τι τῷ ζώῳ προσήκουσάν , οὐ μὴν καὶ κρατεῖσθαί γ’ ὁμοίως πρὸς τῶν ἐν τῷ ζώῳ ποιοτήτων · τὸ κρατεῖσθαι δ’ ἦν ἀλλοιοῦσθαι . ἀλλ’ ἐπεὶ τὰ μὲν ἰσχυρότερα ταῖς δυνάμεσίν ἐστι μόρια , τὰ δ’ ἀσθενέστερα , κρατήσει μὲν πάντα τῆς οἰκείας τῷ ζώῳ τροφῆς , οὐχ ὁμοίως δὲ πάντα . κρατήσει δ’ ἄρα καὶ ἡ γαστὴρ , καὶ ἀλλοιώσει τὴν τροφήν · οὐ μὴν ὁμοίως ἥπατι , καὶ φλεψὶ , καὶ ἀρτηρίαις , καὶ καρδίᾳ . πόσον οὖν ἐστιν , ὃ ἀλλοιοῖ , καὶ δὴ θεασώμεθα . πλέον μὲν ἢ κατὰ στόμα , μεῖον δὲ ἢ κατὰ ἧπάρ τε καὶ τὰς φλέβας . αὕτη μὲν γὰρ ἡ ἀλλοίωσις εἰς αἵματος οὐσίαν ἄγει τὴν τροφὴν , ἡ δ’ ἐν τῷ στόματι μεθίστησι μὲν αὐτὴν ἐναργῶς εἰς ἕτερον εἶδος , οὐ μὴν εἰς τέλος γε μετακοσμεῖ . μάθοις δ’ ἂν ἐπὶ τῶν καταλειφθέντων ταῖς διαστάσεσι τῶν ὀδόντων σιτίων , καταμεινάντων δι’ ὅλης νυκτός . οὔτε γὰρ ἄρτος ἀκριβῶς ὁ ἄρτος , οὔτε κρέας ἐστὶ τὸ κρέας , ἀλλ’ ὄζει μὲν τοιοῦτον , οἷον καὶ τὸ τοῦ ζώου στόμα · διαλέλυται δὲ καὶ διατέτηκε , καὶ τὰς ἐν τῷ ζώῳ τῆς σαρκὸς ἀπομέμακται ποιότητας . ἔνεστι δέ σοι θεάσασθαι τὸ μέγεθος τῆς ἐν τῷ στόματι τῶν σιτίων ἀλλοιώσεως , εἰ πυροὺς μασησάμενος , ἐπιθείης ἀπέπτοις δοθιῆσιν . ὄψει γὰρ αὐτοὺς τάχιστα μεταβάλλοντάς τε καὶ συμπέττοντας , οὐδὲν τοιοῦτον , ὅταν ὕδατι φυραθῶσιν , ἐργάσασθαι δυναμένους . καὶ μὴ θαυμάσῃς · τὸ γάρ τοι φλέγμα τουτὶ τὸ κατὰ τὸ στόμα καὶ λειχήνων ἐστὶν ἄκος , καὶ σκορπίους ἀναιρεῖ παραχρῆμα , καὶ πολλὰ τῶν ἰοβόλων θηρίων τὰ μὲν εὐθέως ἀποκτείνει , τὰ δ’ ἐς ὕστερον · ἅπαντα γοῦν βλάπτει μεγάλως . ἀλλὰ τὰ μὲν μεμασημένα σιτία πρῶτον μὲν τούτῳ τῷ φλέγματι βέβρεκταί τε καὶ πεφύραται · δεύτερον δὲ καὶ τῷ χρωτὶ τοῦ στόματος ἅπαντα πεπλησίακεν · ὥστε πλείονα μεταβολὴν εἴληφε τῶν ἐν αὐταῖς ταῖς κεναῖς χώραις τῶν ὀδόντων ἐσφηνωμένων . ἀλλ’ ὅσον τὰ μεμασημένα τούτων ἐπὶ πλέον ἠλλοίωτο , τοσοῦτον ἐκείνων τὰ καταποθέντα . μὴ γὰρ οὐδὲ παραβλητὸν εἴη τὸ τῆς ὑπερβολῆς , εἰ τὸ κατὰ τὴν κοιλίαν ἐννοήσαιμεν φλέγμα , καὶ χολὴν , καὶ πνεῦμα , καὶ θερμασίαν , καὶ ὅλην τὴν οὐσίαν τῆς γαστέρος . εἰ δὲ καὶ συνεπινοήσαις αὐτῇ τὰ παρακείμενα σπλάγχνα , καθάπερ τινὶ λέβητι μεγάλῳ πυρὸς ἑστίας πολλὰς , ἐκ δεξιῶν μὲν τὸ ἧπαρ , ἐξ ἀριστερῶν δὲ τὸν σπλῆνα , τὴν καρδίαν δ’ ἐκ τῶν ἄνω , σὺν αὐτῇ δὲ καὶ τὰς φρένας αἰωρουμένας τε καὶ διαπαντὸς κινουμένας , ἐφ’ ἅπασι δὲ τούτοις σκέπον τὸ ἐπίπλοον , ἐξαίσιόν τινα πεισθήσῃ τὴν ἀλλοίωσιν γίγνεσθαι τῶν εἰς τὴν γαστέρα καταποθέντων σιτίων . πῶς δ’ ἂν ἠδύνατο ῥᾳδίως αἱματοῦσθαι , μὴ προπαρασκευασθέντα τῇ τοιαύτῃ μεταβολῇ ; δέδεικται γὰρ οὖν καὶ πρόσθεν , ὡς οὐδὲν εἰς τὴν ἐναντίαν ἀθρόως μεθίσταται ποιότητα . πῶς οὖν ὁ ἄρτος αἷμα γίνεται , πῶς δὲ τὸ τεῦτλον , ἢ ὁ κύαμος , ἤ τι τῶν ἄλλων , εἰ μὴ πρότερόν τινα ἑτέραν ἀλλοίωσιν ἐδέξατο ; πῶς δ’ ἡ κόπρος εὐθὺς ἐν τοῖς λεπτοῖς ἐντέροις ἀθρόως γεννηθήσεται ; τί γὰρ ἐν τούτοις σφοδρότερον εἰς ἀλλοίωσίν ἐστι τῶν κατὰ τὴν γαστέρα ; πότερον τῶν χιτώνων τὸ πλῆθος , ἢ τῶν γειτνιώντων σπλάγχνων ἡ περίθεσις , ἢ τῆς μονῆς ὁ χρόνος , ἢ σύμφυτός τις ἐν τοῖς ὀργάνοις θερμασία ; καὶ μὴν κατ’ οὐδὲν τούτων πλεονεκτεῖ τὰ ἔντερα τῆς γαστρός . τί ποτ’ οὖν ἐν μὲν τῇ γαστρὶ νυκτὸς ὅλης πολλάκις μείναντα τὸν ἄρτον ἔτι φυλάττεσθαι βούλονται τὰς ἀρχαίας διασώζοντα ποιότητας , ἐπειδὰν δ’ ἅπαξ ἐμπέσῃ τοῖς ἐντέροις , εὐθὺς γίγνεσθαι κόπρον ; εἰ μὲν γὰρ ὁ τοσοῦτος χρόνος ἀδύνατος ἀλλοιοῦν , οὐδ’ ὁ βραχὺς ἱκανός . εἰ δ’ οὗτος αὐτάρκης , πῶς οὐ πολλῷ μᾶλλον ὁ μακρός ; ἆρ’ οὖν ἀλλοιοῦται μὲν ἡ τροφὴ κατὰ τὴν κοιλίαν , ἄλλην δέ τιν’ ἀλλοίωσιν , καὶ οὐχ οἵαν ἐκ τῆς φύσεως ἴσχει τοῦ μεταβάλλοντος ὀργάνου ; ἢ ταύτην μὲν , οὐ μὴν τήν γ’ οἰκείαν τῷ τοῦ ζώου σώματι ; μακρῷ τοῦτ’ ἀδυνατώτερόν ἐστι . καὶ μὴν οὐκ ἄλλο γε ἦν πέψις ἢ ἀλλοίωσις εἰς τὴν οἰκείαν τοῦ τρεφομένου ποιότητα . εἴπερ οὖν ἡ πέψις τοῦτό ἐστι , καὶ ἡ τροφὴ κατὰ τὴν γαστέρα δέδεικται δεχομένη ποιότητα τῷ μέλλοντι πρὸς αὐτῆς τραφήσεσθαι ζώῳ προσήκουσαν , ἱκανῶς ἀποδέδεικται τὸ πέττεσθαι κατὰ τὴν γαστέρα τὴν τροφήν . καὶ γελοῖος μὲν Ἀσκληπιάδης , οὔτ’ ἐν ταῖς ἐρυγαῖς λέγων ἐμφαίνεσθαί ποτε τὴν ποιότητα τῶν πεφθέντων σιτίων , οὔτ’ ἐν τοῖς ἐμέτοις , οὔτ’ ἐν ταῖς ἀνατομαῖς . αὐτὸ γὰρ δὴ τὸ τοῦ σώματος ἐξόζειν αὐτὰ τῆς κοιλίας ἐστὶ τὸ πεπέφθαι ὁ δ’ οὕτως ἐστὶν εὐήθης , ὥστ’ , ἐπειδὴ τῶν παλαιῶν ἀκούει λεγόντων , ἐπὶ τὸ χρηστὸν ἐν τῇ γαστρὶ μεταβάλλειν τὰ σιτία , δοκιμάζει ζητεῖν οὐ τὸ κατὰ δύναμιν , ἀλλὰ τὸ κατὰ γεῦσιν χρηστὸν , ὥσπερ ἢ τοῦ μήλου μηλωδεστέρου , χρὴ γὰρ οὕτως αὐτῷ διαλέγεσθαι , γιγνομένου κατὰ τὴν κοιλίαν , ἢ τοῦ μέλιτος μελιτωδεστέρου . πολὺ δ’ εὐηθέστερός ἐστι καὶ γελοιότερος ὁ Ἐρασίστρατος , ἢ μὴ νοῶν , ὅπως εἴρηται πρὸς τῶν παλαιῶν ἡ πέψις ἑψήσει παραπλήσιον ὑπάρχειν , ἢ ἑκὼν σοφιζόμενος ἑαυτόν . ἑψήσει μὲν οὖν , φησὶν οὗτος , ἐλαφρὰν ἔχουσαν θερμασίαν , οὐκ εἰκὸς εἶναι παραπλησίαν τὴν πέψιν , ὥσπερ ἢ τὴν Αἴτνην δέον ὑποθεῖναι τῇ γαστρὶ , ἢ ἄλλως αὐτῆς ἀλλοιῶσαι τὰ σιτία μὴ δυναμένης , ἢ δυναμένης ἀλλοιοῦν μὲν , οὐ κατὰ τὴν ἔμφυτον δὲ θερμασίαν , ὑγρὰν οὖσαν δηλονότι , καὶ διὰ τοῦθ’ ἕψειν , οὔκ ὀπτᾷν , εἰρημένην . ἐχρῆν δ’ αὐτὸν , εἴπερ περὶ πραγμάτων ἀντιλέγειν ἐβούλετο , πειραθῆναι δεῖξαι , μάλιστα μὲν καὶ πρῶτον τὴν γαστέρα , ὡς οὐδὲ μεταβάλλει τὴν ἀρχὴν , οὐδ’ ἀλλοιοῦται κατὰ ποιότητα πρὸς τῆς γαστρὸς τὰ σιτία · δεύτερον δὲ , εἴπερ μὴ οἷός τε ἦν τοῦτο πιστώσασθαι , τὸ τὴν ἀλλοίωσιν αὐτῶν ἄχρηστον εἶναι τῷ ζώῳ · εἰ δὲ μηδὲ τοῦτ’ εἶχε διαβάλλειν , ἐξελέγξαι τὴν περὶ τὰς δραστικὰς ἀρχὰς ὑπόληψιν ; καὶ δεῖξαι , τὰς ἐνεργείας ἐν τοῖς μορίοις οὐ διὰ τὴν ἐκ θερμοῦ καὶ ψυχροῦ καὶ ξηροῦ καὶ ὑγροῦ ποιὰν κρᾶσιν ὑπάρχειν , ἀλλὰ δι’ ἄλλο τι · εἰ δὲ μηδὲ τοῦτ’ ἐτόλμησε διαβάλλειν , ἀλλ’ ὅτι γε μὴ τὸ θερμόν ἐστιν ἐν τοῖς ὑπὸ φύσεως διοικουμένοις τὸ τῶν ἄλλων δραστικώτατον · ἢ εἰ μηδὲ τοῦτο μήτε τῶν ἄλλων τι τῶν ἔμπροσθεν εἶχεν ἀποδεικνύναι , μὴ ληρεῖν ὀνόματι προσπαλαίοντα μάτην , ὥσπερ οὐ σαφῶς Ἀριστοτέλους ἔν τ’ ἄλλοις πολλοῖς κᾀν τῷ τετάρτῳ τῶν μετεωρολογικῶν , ὅπως ἡ πέψις ἑψήσει παραπλήσιος εἶναι λέγεται , καὶ ὅτι μὴ πρώτως , μηδὲ κυρίως ὀνομαζόντων , εἰρηκότος . ἀλλ’ , ὡς ἤδη λέλεκται πολλάκις , ἀρχὴ τούτων ἁπάντων ἐστὶ μία , περὶ θερμοῦ καὶ ψυχροῦ καὶ ξηροῦ καὶ ὑγροῦ διασκέψασθαι , καθάπερ Ἀριστοτέλης ἐποίησεν ἐν τῷ δευτέρῳ περὶ γενέσεως καὶ φθορᾶς , ἀποδείξας ἁπάσας τὰς κατὰ τὸ σῶμα μεταβολὰς καὶ ἀλλοιώσεις ὑπὸ τούτων γίγνεσθαι . ἀλλ’ Ἐρασίστρατος οὔτε τούτοις , οὔτε ἄλλῳ τινὶ τῶν προειρημένων ἀντειπὼν , ἐπὶ τοὔνομα μόνον ἐτράπετο τῆς ἑψήσεως . ἐπὶ μὲν οὖν τῆς πέψεως , εἰ καὶ τἄλλα πάντα παρέλιπε , τὸ γοῦν , ὅτι διαφέρει τῆς ἐκτὸς ἑψήσεως ἡ ἐν τοῖς ζώοις πέψις , ἐπειράθη δεικνύναι .
Lemmas: ἀλλά εἰ καί κατέχω καί ἀπολαύω , καταχράω πρός ὅς φύω . φύω δέ ὁ προσήκω ἑαυτοῦ κατά ποιότης καί οἰκεῖος μεταλαμβάνω . ὥστε ἕλκω ὁ σιτίον ὅσος χρηστός ἀτμώδης τε καί κατά βραχύς , καί οὗτος ὁ ἑαυτοῦ χιτών ἐναποτίθημι τε καί προστίθημι . ὅταν δέ ἱκανός ἐμπίμπλημι , καθά ἄχθος τις ὁ λοιπός ἀπωθέω τροφή , ἔχω τις χρηστός ἤδη καί αὐτός ἐκ ὁ πρός ὁ γαστήρ κοινωνία . οὐδέ γάρ ἐνδέχομαι δύο σῶμα δράω καί πάσχω ἐπιτήδειος συνέρχομαι μή οὐ ἤτοι πάσχω τε ἅμα καί δράω , ἤ ἕτερος μέν δράω , ἕτερος δέ αὐτός πάσχω . ἐάν μέν γάρ ἰσάζω ὁ δύναμις , ἐκ ἴσος δράω τε καί πάσχω · ἐάν δέ ὑπερέχω πολύς καί κρατέω ἕτερος , ἐνεργέω περί ὁ πάσχω . ὥστε δράω μέγας μέν τις καί αἰσθητός · αὐτός δέ ἤτοι μικρός τις καί οὐ αἰσθητός , ἤ παντάπασι οὐδείς πάσχω . ἀλλά ἐν οὗτος δή καί μάλα διαφέρω φάρμακον δηλητήριος τροφή · ὁ μέν γάρ κρατέω ὁ ἐν ὁ σῶμα δύναμις , ὁ δέ κρατέω . οὔκουν ἐνδέχομαι τροφή μέν εἰμί τις ὁ ζῷον προσήκω , οὐ μήν καί κρατέω γε ὅμοιος πρός ὁ ἐν ὁ ζῷον ποιότης · ὁ κρατέω δέ εἰμί ἀλλοιόω . ἀλλά ἐπεί ὁ μέν ἰσχυρός ὁ δύναμις εἰμί μόριον , ὁ δέ ἀσθενής , κρατέω μέν πᾶς ὁ οἰκεῖος ὁ ζῷον τροφή , οὐ ὅμοιος δέ πᾶς . κρατέω δέ ἄρα καί ὁ γαστήρ , καί ἀλλοιόω ὁ τροφή · οὐ μήν ὅμοιος ἧπαρ , καί φλέψ , καί ἀρτηρία , καί καρδία . πόσος οὖν εἰμί , ὅς ἀλλοιόω , καί δή θεάομαι . πολύς μέν ἤ κατά στόμα , μείων δέ ἤ κατά ἧπαρ τε καί ὁ φλέψ . οὗτος μέν γάρ ὁ ἀλλοίωσις εἰς αἷμα οὐσία ἄγω ὁ τροφή , ὁ δέ ἐν ὁ στόμα μεθίστημι μέν αὐτός ἐναργής εἰς ἕτερος εἶδος , οὐ μήν εἰς τέλος γε μετακοσμέω . μανθάνω δέ ἄν ἐπί ὁ καταλείπω ὁ διάστασις ὁ ὀδούς σιτίον , καταμένω διά ὅλος νύξ . οὔτε γάρ ἄρτος ἀκριβής ὁ ἄρτος , οὔτε κρέας εἰμί ὁ κρέας , ἀλλά ὄζω μέν τοιοῦτος , οἷος καί ὁ ὁ ζῷον στόμα · διαλύω δέ καί διατήκω , καί ὁ ἐν ὁ ζῷον ὁ σάρξ ἀπομάσσω ποιότης . ἔνειμι δέ σύ θεάομαι ὁ μέγεθος ὁ ἐν ὁ στόμα ὁ σιτίον ἀλλοίωσις , εἰ πυρός μασάομαι , ἐπιτίθημι ἄπεπτος δοθιήν . ὁράω γάρ αὐτός ταχύς μεταβάλλω τε καί συμπέσσω , οὐδείς τοιοῦτος , ὅταν ὕδωρ φυράω , ἐργάζομαι δύναμαι . καί μή θαυμάζω · ὁ γάρ τοι φλέγμα οὗτος ὁ κατά ὁ στόμα καί λειχήν εἰμί ἄκος , καί σκορπίος ἀναιρέω παραχρῆμα , καί πολύς ὁ ἰοβόλος θηρίον ὁ μέν εὐθύς ἀποκτείνω , ὁ δέ εἰς ὕστερον · ἅπας γοῦν βλάπτω μέγας . ἀλλά ὁ μέν μασάομαι σιτίον πρῶτος μέν οὗτος ὁ φλέγμα βρέχω τε καί φυράω · δεύτερος δέ καί ὁ χρώς ὁ στόμα ἅπας πλησιάζω · ὥστε πολύς μεταβολή λαμβάνω ὁ ἐν αὐτός ὁ κενός χώρα ὁ ὀδούς σφηνόω . ἀλλά ὅσος ὁ μασάομαι οὗτος ἐπί πολύς ἀλλοιόω , τοσοῦτος ἐκεῖνος ὁ καταπίνω . μή γάρ οὐδέ παραβλητός εἰμί ὁ ὁ ὑπερβολή , εἰ ὁ κατά ὁ κοιλία ἐννοέω φλέγμα , καί χολή , καί πνεῦμα , καί θερμασία , καί ὅλος ὁ οὐσία ὁ γαστήρ . εἰ δέ καί συνεπινοέω αὐτός ὁ παράκειμαι σπλάγχνον , καθά τις λέβης μέγας πῦρ ἑστία πολύς , ἐκ δεξιός μέν ὁ ἧπαρ , ἐκ ἀριστερός δέ ὁ σπλήν , ὁ καρδία δέ ἐκ ὁ ἄνω , σύν αὐτός δέ καί ὁ φρήν αἰωρέω τε καί διαπαντός κινέω , ἐπί ἅπας δέ οὗτος σκέπω ὁ ἐπίπλοον , ἐξαίσιος τις πείθω ὁ ἀλλοίωσις γίγνομαι ὁ εἰς ὁ γαστήρ καταπίνω σιτίον . πῶς δέ ἄν δύναμαι ῥᾴδιος αἱματόω , μή προπαρασκευάζω ὁ τοιοῦτος μεταβολή ; δείκνυμι γάρ οὖν καί πρόσθεν , ὡς οὐδείς εἰς ὁ ἐναντίος ἀθρόος μεθίστημι ποιότης . πῶς οὖν ὁ ἄρτος αἷμα γίγνομαι , πῶς δέ ὁ τεῦτλον , ἤ ὁ κύαμος , ἤ τις ὁ ἄλλος , εἰ μή πρότερος τις ἕτερος ἀλλοίωσις δέχομαι ; πῶς δέ ὁ κόπρος εὐθύς ἐν ὁ λεπτός ἔντερον ἀθρόος γεννάω ; τίς γάρ ἐν οὗτος σφοδρός εἰς ἀλλοίωσις εἰμί ὁ κατά ὁ γαστήρ ; πότερος ὁ χιτών ὁ πλῆθος , ἤ ὁ γειτνιάω σπλάγχνον ὁ περίθεσις , ἤ ὁ μονή ὁ χρόνος , ἤ σύμφυτος τις ἐν ὁ ὄργανον θερμασία ; καί μήν κατά οὐδείς οὗτος πλεονεκτέω ὁ ἔντερον ὁ γαστήρ . τίς ποτέ οὖν ἐν μέν ὁ γαστήρ νύξ ὅλος πολλάκις μένω ὁ ἄρτος ἔτι φυλάσσω βούλομαι ὁ ἀρχαῖος διασῴζω ποιότης , ἐπειδάν δέ ἅπαξ ἐμπίπτω ὁ ἔντερον , εὐθύς γίγνομαι κόπρος ; εἰ μέν γάρ ὁ τοσοῦτος χρόνος ἀδύνατος ἀλλοιόω , οὐδέ ὁ βραχύς ἱκανός . εἰ δέ οὗτος αὐτάρκης , πῶς οὐ πολύς μάλα ὁ μακρός ; ἆρα οὖν ἀλλοιόω μέν ὁ τροφή κατά ὁ κοιλία , ἄλλος δέ τις ἀλλοίωσις , καί οὐ οἷος ἐκ ὁ φύσις ἴσχω ὁ μεταβάλλω ὄργανον ; ἤ οὗτος μέν , οὐ μήν ὁ γε οἰκεῖος ὁ ὁ ζῷον σῶμα ; μακρός οὗτος ἀδύνατος εἰμί . καί μήν οὐ ἄλλος γε εἰμί πέψις ἤ ἀλλοίωσις εἰς ὁ οἰκεῖος ὁ τρέφω ποιότης . εἴπερ οὖν ὁ πέψις οὗτος εἰμί , καί ὁ τροφή κατά ὁ γαστήρ δείκνυμι δέχομαι ποιότης ὁ μέλλω πρός αὐτός τρέφω ζῷον προσήκω , ἱκανός ἀποδείκνυμι ὁ πέσσω κατά ὁ γαστήρ ὁ τροφή . καί γέλοιος μέν Ἀσκληπιάδης , οὔτε ἐν ὁ ἐρυγή λέγω ἐμφαίνω ποτέ ὁ ποιότης ὁ πέσσω σιτίον , οὔτε ἐν ὁ ἔμετος , οὔτε ἐν ὁ ἀνατομή . αὐτός γάρ δή ὁ ὁ σῶμα ἐξόζω αὐτός ὁ κοιλία εἰμί ὁ πέσσω ὁ δέ οὕτως εἰμί εὐήθης , ὥστε , ἐπειδή ὁ παλαιός ἀκούω λέγω , ἐπί ὁ χρηστός ἐν ὁ γαστήρ μεταβάλλω ὁ σιτίον , δοκιμάζω ζητέω οὐ ὁ κατά δύναμις , ἀλλά ὁ κατά γεῦσις χρηστός , ὥσπερ ἤ ὁ μῆλον μηλώδης , χρή γάρ οὕτως αὐτός διαλέγω , γίγνομαι κατά ὁ κοιλία , ἤ ὁ μέλι μελιτώδης . πολύς δέ εὐήθης εἰμί καί γέλοιος ὁ Ἐρασίστρατος , ἤ μή νοέω , ὅπως λέγω πρός ὁ παλαιός ὁ πέψις ἕψησις παραπλήσιος ὑπάρχω , ἤ ἑκών σοφίζω ἑαυτοῦ . ἕψησις μέν οὖν , φημί οὗτος , ἐλαφρός ἔχω θερμασία , οὐ ἔοικα εἰμί παραπλήσιος ὁ πέψις , ὥσπερ ἤ ὁ Αἴτνη δέω ὑποτίθημι ὁ γαστήρ , ἤ ἄλλος αὐτός ἀλλοιόω ὁ σιτίον μή δύναμαι , ἤ δύναμαι ἀλλοιόω μέν , οὐ κατά ὁ ἔμφυτος δέ θερμασία , ὑγρός εἰμί δηλονότι , καί διά οὗτος ἕψω , οὐ ὀπτάω , λέγω . χρή δέ αὐτός , εἴπερ περί πρᾶγμα ἀντιλέγω βούλομαι , πειράω δείκνυμι , μάλα μέν καί πρῶτος ὁ γαστήρ , ὡς οὐδέ μεταβάλλω ὁ ἀρχή , οὐδέ ἀλλοιόω κατά ποιότης πρός ὁ γαστήρ ὁ σιτίον · δεύτερος δέ , εἴπερ μή οἷος τε εἰμί οὗτος πιστόω , ὁ ὁ ἀλλοίωσις αὐτός ἄχρηστος εἰμί ὁ ζῷον · εἰ δέ μηδέ οὗτος ἔχω διαβάλλω , ἐξελέγχω ὁ περί ὁ δραστικός ἀρχή ὑπόληψις ; καί δείκνυμι , ὁ ἐνέργεια ἐν ὁ μόριον οὐ διά ὁ ἐκ θερμός καί ψυχρός καί ξηρός καί ὑγρός ποιός κρᾶσις ὑπάρχω , ἀλλά διά ἄλλος τις · εἰ δέ μηδέ οὗτος τολμάω διαβάλλω , ἀλλά ὅτι γε μή ὁ θερμός εἰμί ἐν ὁ ὑπό φύσις διοικέω ὁ ὁ ἄλλος δραστικός · ἤ εἰ μηδέ οὗτος μήτε ὁ ἄλλος τις ὁ ἔμπροσθεν ἔχω ἀποδείκνυμι , μή ληρέω ὄνομα προσπαλαίω μάτην , ὥσπερ οὐ σαφής Ἀριστοτέλης ἐν τε ἄλλος πολύς εἰͅν ὁ τέταρτος ὁ μετεωρολογικός , ὅπως ὁ πέψις ἕψησις παραπλήσιος εἰμί λέγω , καί ὅτι μή πρῶτος , μηδέ κύριος ὀνομάζω , λέγω . ἀλλά , ὡς ἤδη λέγω πολλάκις , ἀρχή οὗτος ἅπας εἰμί εἷς , περί θερμός καί ψυχρός καί ξηρός καί ὑγρός διασκοπέω , καθά Ἀριστοτέλης ποιέω ἐν ὁ δεύτερος περί γένεσις καί φθορά , ἀποδείκνυμι ἅπας ὁ κατά ὁ σῶμα μεταβολή καί ἀλλοίωσις ὑπό οὗτος γίγνομαι . ἀλλά Ἐρασίστρατος οὔτε οὗτος , οὔτε ἄλλος τις ὁ προλέγω ἀντιλέγω , ἐπί ὄνομα μόνος τρέπω ὁ ἕψησις . ἐπί μέν οὖν ὁ πέψις , εἰ καί ἄλλος πᾶς παραλείπω , ὁ γοῦν , ὅτι διαφέρω ὁ ἐκτός ἕψησις ὁ ἐν ὁ ζῷον πέψις , ἐπιλέγω δείκνυμι .